Årsberetning for styret 2019 – Fermate Vokal

Fermate Vokal hadde 14 aktive medlemmer våren 2019, høsten 2019 tilkom gledelig nok 2 nye medlemmer, 1 sopran og 1 altstemme. Til sammen ble det 16 aktive medlemmer. En av koristene var i permisjon fra november.

Koret hadde tre konserter i 2019:

* Messen av Mathias Gran i april med klaverkvintetten Ottar og solist Bjørk Eide.
* Sommerkonsert (latinamerikanske sanger).
* Høstkonsert (folketoner med solist Guro Utne Salvesen og slagverkgruppe).

Vi hadde et korseminar i november med Guro og slagverkgruppen.

Det er forholdsvis jevn fordeling på de ulike stemmegruppene. Men det er behov for flere tenorer.

**Styret**

Styret har i perioden hatt følgende sammensetning:

* Leder: Linda Galaaen og Karin Menzhi. Karin overtok som leder da Linda gikk i permisjon i november.
* Nestleder/sekretær: Karin Menzhi (frem til november)
* Kasserer: Are Berg
* MoRu: Jorunn Svindahl og Odd Hamnøy
* ADU: Ikke i bruk i perioden

**Styremøter**

Styret har i 2019 avholdt 5 styremøter. De viktigste sakene har vært:

* Konserter
* Seminar
* Ny dirigent
* Økonomi
* Rekruttering

**Dirigent**

Mathias Gran avsluttet sitt engasjement som dirigent i juni. Matthias Isaksen ble ansatt som ny dirigent for Fermate Vokal fra 1. juli 2019. Hans første øvelse med koret (også første øvelsen for høsten), var den 26. august. Matthias har videreført den positive ånden til koret, og vi i koret setter stor pris på hans engasjement og måten han inspirerer oss musikalsk.

**Medlemsmøter**

Det har ikke vært avholdt noen medlemsmøter.

**Aktiviteter i perioden**

Det vises til MoRus årsberetning.

**Tilbakeblikk på 2019**

Den positive trenden i koret har fortsatt det siste året. Ny dirigent og nye kormedlemmer har bidratt til den positive utviklingen. Nå i februar har vi fått ytterligere en ny sopran – Signe. Vi har i 2019 hatt 3 vellykkede konserter med svært variert repertoar, som har utfordret og løftet koret.

Øvelsestidspunktet fra og med høsten har vært fra kl 19.00 – 21.15 mandager. Øvingslokalet er fortsatt Frogner Misjonssenter.

**Februar 2020**

For styret

Karin Menzhi

Fermate vokal – Årsberetning styret 2019